**Julia Oleksandrivna Bebko** (neiuna **Holovan**; ukraina keeles: Юлія Олександрівна Бебко (Головань), sündinud 11. oktoobril 1990), ametialaselt tuntud kui **Julia Sanina**, on Ukraina laulja ja ukraina alternatiivrokkbändi The Hardkiss peasolist.

Biograafia
----------

Sanina sündis muusikute perre 11. oktoobril 1990 Ukrainas Kiievis. Esimest korda astus ta laval üles kolmeaastaselt; laulmist saatis ansambel mida juhatas tema isa. Lõpuks hakkas ta esinema nii soolovokalistina kui ka lastebändi ja jazz bigbändi ühe liikmena.

2005. aastal lõpetas ta džässi- ja estraadikunsti muusikakooli. Hiljem astus ta Kiievi Tarass Ševtšenko nimeline Rahvusülikool filoloogiainstituuti ja omandas 2013. aastal magistrikraadi folkloristika erialal. Kolledžis õppides kasvas tal huvi ka ajakirjanduse vastu.

Aastatel 2006–2008 oli ta vokalist ansamblis *Sister Siren*.

2011. aasta septembris lõid Sanina ja muusikaprodutsent Valeri Bebko popdueti *Val & Sanina*, mis esitas laule vene keeles. Nad salvestasid proovi-videoklipi ja mõned laulud, millest üks on *Armastus on tulnud* (vene keeles: Любовь настала; sõnad: Robert Roždestvenski, muusika: Raimonds Pauls).

Mõnda aega hiljem muutsid nad oma bändi nimeks *The Hardkiss* ja parandasid lavapilti. Samamoodi hakkasid nad ka ise inglise keeles laule kirjutama ja muutsid esitamisel kõla raskemaks. 2011. aasta sügisel andsid nad välja paar uut lugu ja salvestasid oma debüütvideoklipi *Babylon*. 2011. aasta oktoobri lõpus oli The Hardkiss soojendus bändiks Briti bändi *Hurts* jaoks.Hiljem samal aastal andsid nad välja veel ühe videoklipi *Dance with me*, mis jõudis isegi juhtivate muusikakanalite eetrisse.

2012. aasta veebruaris sõlmisid nad lepingu plaadifirmaga Sony BMG. Bänd hakkas kiiresti populaarsust koguma ja võitis mitmeid auhindu nii Ukrainas kui ka teistes välisriikides. 2014. aastal hakkas Sanina oma YouTube'i kanalile üles laadima videoblogisid oma elust ja bändi elust telgitagustest. 2016. aastal sai Saninast üks neljast kohtunikust *Ukraina X Factor*i seitsmendas sarjas.

Sanina juhib 2023. aasta Eurovisiooni lauluvõistlust Liverpoolis koos Alesha Dixoni ja Hannah Waddinghamiga ning Graham Norton ühineb nendega finaalis.

Isiklik elu
-----------

Ta abiellus 2011. aastal Valeri "Val" Bebkoga, kes oli *The Hardkiss*i loominguline produtsent ja kitarrist. Nad kohtusid 2010. aastal, kui Sanina intervjueeris Bebkot, kes oli tol ajal MTV Ukraina produtsent. Paar oli oma suhet varjanud viis aastat (alates 2009. aastast), kuid nad abiellusid pärast seda, kui nad olid koos olnud vaid kaks aastat. Nende pulmad olid sisustatud autentses ukraina stiilis. Paari esimene laps Danylo sündis 21. novembril 2015.

Stiil
-----

Sanina pöörab oma riietusele palju tähelepanu. Stilistid nagu Slava Tschaika ja Vitali Datsjuk loovad rõivaid kõigile *The Hardkiss*i liikmetele. Bänd teeb tihedat koostööd ka noorte disaineritega (Ivanova, Bekh, Nadja Dziak, Anouki Bicholla jt). Sanina imetleb tohutult Alexander MC Queeni, Vivienne Westwoodi ja Gareth Pughi loomingut. Igapäevaelus eelistab ta kanda Dieselit, H&Mi, Topshopi.

Viited
------

1. ↑  "ЮЛІЯ САНІНА" (Ukrainian). TheUkrainians. 19. detsember 2016. Vaadatud 28. märtsil 2019.`{{cite web}}`: CS1 hooldus: tundmatu keel (link)
2. ↑  "Юлия Санина (The Hardkiss) стала магистром филологии" (Russian). joinfo.ua. 1. juuli 2013. Vaadatud 28. märtsil 2019.`{{cite web}}`: CS1 hooldus: tundmatu keel (link)
3. 1 2 3  Ирина Татаренко (22. juuni 2014). "Солисты The Hardkiss Юлия Санина и Валерий Бебко впервые рассказали о своей свадьбе: интервью Viva!" (Russian). Viva!. Vaadatud 28. märtsil 2019.`{{cite web}}`: CS1 hooldus: tundmatu keel (link)
4. ↑  "День народження Юлії Саніної: кращі пісні The Hardkiss" (Ukrainian). znaj.ua. 11. oktoober 2017. Vaadatud 28. märtsil 2019.`{{cite web}}`: CS1 hooldus: tundmatu keel (link)
5. 1 2  "Yulia Sanina: Strong, authentic voice of The Hardkiss wins fans, shakes up music scene" (English). Kyiv Post. 1. detsember 2016. Vaadatud 28. märtsil 2019.`{{cite web}}`: CS1 hooldus: tundmatu keel (link)
6. ↑  "Солістка гурту The Hardkiss запустила власний відеоблог" (Ukrainian). www.aif.ua. 23. detsember 2014. Originaali arhiivikoopia seisuga 25. detsember 2014. Vaadatud 28. märtsil 2019.`{{cite web}}`: CS1 hooldus: tundmatu keel (link)
7. ↑  "The HARDKISS – Guten Morgen – 18.03.2014". YouTube. Vaadatud 28. märtsil 2019.
8. ↑  "Идея для новогодней вечеринки: 8 образов Юлии Саниной" (Russian). Vogue Ukraine. 27. detsember 2016. Vaadatud 28. märtsil 2019.`{{cite web}}`: CS1 hooldus: tundmatu keel (link)
9. ↑  "Eurovision 2023: Hosts revealed for Liverpool" (english). 22. veebruar 2023. Vaadatud 22. veebruaril 2023.`{{cite web}}`: CS1 hooldus: tundmatu keel (link)
10. ↑  Габрук Майя (16. aprill 2016). "Учасниця гурту "THE HARDKISS" Юлія Саніна хрестила сина (фото)" (Ukrainian). Glamurchik. Vaadatud 28. märtsil 2019.`{{cite web}}`: CS1 hooldus: tundmatu keel (link)
11. ↑  "Интервью : Юлия Санина и группа The Hardkiss" (Russian). look.tm. 12. september 2012. Originaali arhiivikoopia seisuga 5. august 2014. Vaadatud 28. märtsil 2019.`{{cite web}}`: CS1 hooldus: tundmatu keel (link)
12. ↑  "Интервью с Юлией Саниной на" (Russian). bit.ua. 14. jaanuar 2013. Vaadatud 28. märtsil 2019.`{{cite web}}`: CS1 hooldus: tundmatu keel (link)

Välislingid
-----------

* *The HARDKISS Vlog*